**ԱՄՓՈՓԱԹԵՐԹ**

**« իր մշտական բնակության վայրից դուրս պաշտոնի նշանակված դատավորին տվյալ վայրում բնակարանի վարձին համարժեք փոխհատուցում տրամադրելու կարգը, առավելագույն չափն ու ժամկետը սահմանելու մասին» Կառավարության որոշման** **ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| **հ/հ** | **Առաջարկության հեղինակը¸**  **գրության ամսաթիվը, գրության համարը** | **Առաջարկության բովանդակությունը** | **Եզրակացությունը** | **Կատարված փոփոխությունը** |
| 1. | 2. | 3. | 4. | 5. |
|  | Աշխատանքի և սոցիալական հարցերի նախարարություն  07.05.2018թ. թիվ  ԱԱ/ԺՍ-1-2/4615-18 գրություն | Դիտողություններ և առաջարկություններ չկան: |  |  |
|  | Ֆինանսների նախարարություն  08.05.2018թ. թիվ  01/8-2/8272-18 գրություն | ՀՀ ֆինանսների նախարարությունը քննարկել է «Բարձրագույն դատական խորհրդի սահմանած դեպքերում իր մշտական բնակության վայրից դուրս պաշտոնի նշանակված դատավորին իր դիմումի հիման վրա տվյալ վայրում բնակարանի վարձին համարժեք փոխհատուցում տրամադրելու կարգը, առավելագույն չափն ու ժամկետը սահմանելու մասին» ՀՀ կառավարության որոշման նախագիծը (այսուհետ՝ Նախագիծ), և հայտնում է, որ օրենսդրությամբ սահմանվող կարգավորումների միատեսակությունը ապահովելու նպատակով առաջարկում ենք Նախագծի 4-րդ կետով առաջարկվող դատավորին բնակա­րա­նի վարձի փոխհատուցման չափը հավասարեցնել քննիչներին և դատախազներին հատկացվող դրամական փոխհատուցման չափերին, որոնք համապատասխանաբար սահ­ման­ված են ՀՀ կառավարության 2014 թվականի դեկտեմբերի 11-ի N 1395-Ն և 2018 թվականի մարտի 15-ի N 256-Ն որոշումներով:  Միաժամանակ հայտնում ենք, որ վերը նշված նախագծի ընդունումը կառաջացնի ՀՀ պետական բյուջեից լրացու­ցիչ ֆինանսական միջոցների հատկացման անհրաժեշտություն, որը հնարավոր չէ գնահատել համապատասխան տվյալների բացակայության պատճառով: | Ընդունվել է ի գիտություն: | Հարկ է նկատել, որ Ժողովրդավարություն՝ իրավունքի միջոցով եվրոպական հանձնաժողովը (Վենետիկի հանձնաժողով) Դատական համակարգի անկախության վերաբերյալ զեկույցում (CDL-AD(2010)004) արտահայտել է այն կարծիքը, որ դատավորի վարձատրության մակարդակը պետք է համապատասխանի այլ բարձրաստիճան պետական պաշտոն զբաղեցնող անձանց վարձատրության մակարդակին: Նկատի ունենալով դատավորի՝ որպես դատական իշխանության կրողի և արդարադատություն իրականացնողի բարձր կոչումը և օրենսդրական կարգավորումների միատեսակությունն ապահովելու անհրաժեշտությունը՝ դատավորին բնակարանի վարձի փոխհատուցման չափն ընտրելիս հաշվի է առնվել Երևան քաղաքում բնակարան չունեցող պատգամավորին բնակարանի վարձին համարժեք փոխհատուցման առավելագույն չափը: |
|  | Պետական եկամուտների կոմիտե  10.05.2018թ. թիվ  01/11-1/24125-18 գրություն | Դիտողություններ և առաջարկություններ չկան: |  |  |
|  | Բարձրագույն դատական խորհուրդ  10.05.2018թ. թիվ  Ե-3277 գրությոն | 1. Նախագծի 1-ին կետից առաջարկվում է հանել «և Անշարժ գույքի կադաստրի կոմիտեի կողմից տրամադրված վարձակալության իրավունքի առկայության վերաբերյալ տեղեկանքը» բառերը՝ հաշվի առնելով, որ անշարժ գույքի վարձակալության իրավունքի առկայության վերաբերյալ իրավահաստատող փաստաթղթեր են հանդիսանում անշարժ գույքի վարձակալության պայմանագիրը և վարձակալության իրավունքի պետական գրանցման վկայականը: Տվյալ դեպքում գտնում ենք, որ Անշարժ գույքի կադաստրի կոմիտեի կողմից տրամադրված վարձակալության իրավունքի առկայության վերաբերյալ տեղեկանքն ավելորդ է, քանի որ դրանով ընդամենը կարող է վերահաստատվել վերը նշված իրավահաստատող փաստաթղթերի հիման վրա ձեռք բերված իրավունքը: | Ընդունվել է: | Նախագծում կատարվել է համապատասխան փոփոխություն: |
|  |  | 2. Նախագծի 2-րդ կետում առաջարկվում է «դիմումը» բառից հետո լրացնել «և կից փաստաթղթերը» բառերը' հաշվի առնելով Նախագծի 1-ին կետի պահանջները: | Ընդունվել է: | Նախագծում կատարվել է համապատասխան փոփոխություն: |
|  |  | 3. Նախագծի 4-րդ կետից առաջարկվում է հանել «առավելագույնը երկու տարի ժամանակահատվածի համար» բառերը՝ հաշվի առնելով, որ նման սահմանափակումը չի բխում ինչպես «ՀՀ դատական օրենսգիրք» սահմանադրական օրենքի 57-րդ հոդվածի 5-րդ մասի պահանջներից, այնպես Էլ դատավորի գործունեության անարգել իրականացման սկզբունքից: Նախագծի 4-րդ կետով նախատեսված երկու տարի ժամանակահատված սահմանող իրավակարգավորումը որևէ իրավաչափ նպատակ չի հետապնդում, և Նախագծին կից ներկայացված հիմնավորման մեջ դրա վերաբերյալ որևէ բացատրություն չի ներկայացվել: Ավելին, բնակարանի վարձին համարժեք փոխհատուցում տրամադրելու հետ կապված նմանատիպ այլ իրավական ակտերով (տե՛ս ՀՀ Ազգային ժողովի նախագահի 03.04.2018թ. թիվ ՆՈ-08-Ն որոշումը, ՀՀ կառավարության 13.12.2002թ. թիվ 2073-Ն և 29.12.2005թ. թիվ 2335-Ն որոշումները) ևս փոխհատուցման տրամադրման առավելագույն ժամկետներ սահմանված չեն:  Այս կապակցությամբ առաջարկվում է հանել նաև Նախագծի 6-րդ կետի 2-րդ ենթակետը: | Ընդունվել է մասնակի: | Դատավորին բնակարանի վարձի փոխհատուցման տրամադրման առավելագույն ժամկետ սահմանելը բխում է «Հայաստանի Հանրապետության դատական օրենսգիրք» սահմանադրական օրենքի 57-րդ հոդվածի 5-րդ մասից, համաձայն որի՝ Կառավարությունը սահմանում է ոչ միայն փոխհատուցման տրամադրման կարգը, այլև փոխհատուցման առավելագույն չափն ու ժամկետը: Վերոգրյալը վկայում է նաև այն մասին, որ փոխհատուցման առավելագույն չափի ու ժամկետի հետ կապված հարաբերությունների կարգավորումը օրենսգրքով վերապահված է գործադիր իշխանությանը, որը համապատասխան որոշումն ընդունելիս պետք է հաշվի առնի բյուջետային հնարավորությունները:  Ինչ վերաբերում է առավելագույնը երեք տարի ժամկետով փոխհատուցման տրամադրմանը, ապա նշված ժամկետը դիտարկվում է որպես այն ողջամիտ ժամկետը, որի ընթացքում իր մշտական բնակության վայրից դուրս պաշտոնի նշանակված դատավորն իր միջոցների հաշվին կարող է ապահովել իրեն տվյալ վայրում համապատասխան բնակարանով:  Հարկ է նկատել, որ Ազգային ժողովի պատգամավորի դեպքում փոխհատուցման տրամադրման առավելագույն ժամկետ չնախատեսելը պայմանավորված է այն հանգամանքով, որ Ազգային ժողովի պատգամավորի լիազորությունների ժամկետը սահմանափակված է Ազգային ժողովի լիազորությունների ժամկետով, հետևաբար Ազգային ժողովի պատգամավորին Երևան քաղաքում բնակարանի վարձին համարժեք փոխհատուցման տրամադրումը չի կարող գերազանցել հինգ տարի ժամանակահատվածը:  Բացի այդ, մաքսային ծառայողին այլ տարածաշրջանի մաքսային մարմին ծառայողական տեղափոխման հետ կապված բնակելի տարածք տրամադրելու, քննչական կոմիտեի ծառայողին այլ վայր ծառայության նշանակմամբ կամ ծառայության գործուղելիս բնակելի տարածությամբ ապահովելու և դատախազներին մշտական բնակության վայրից դուրս գործուղելիս բնակելի տարածությամբ ապահովելու հետ կապված հարաբերությունները կարգավորող Կառավարության որոշումներով փոխհատուցման տրամադրման առավելագույն ժամկետներ սահմանված չեն, քանի որ վերոնշյալ որոշումների ընդունման համար հիմք հանդիսացած համապատասխան օրենքներով փոխհատուցման տրամադրման ժամկետի սահմանման ուղղակի պահանջներ նախատեսված չեն: |
|  |  | 4. Առաջարկվում է Նախագծի 6-րդ կետում «տրամադրումը» բառից հետո լրացնել «փոփոխվում կամ» բառերը, իսկ նույն կետի 3-րդ ենթակետում «հիմքերի» բառից հետո՝ «փոփոխման կամ» բառերը՝ հաշվի առնելով Նախագծի 5-րդ կետի պահանջները: | Ընդունվել է: | Նախագծում կատարվել է համապատասխան փոփոխություն: |
|  | Արդարադատության ակադեմիա  14.05.2018թ. թիվ  152 գրություն | Նախագծի 4-րդ կետով սահմանված Է դատավորին բնակարանի վարձի փոխհատուցման տրամադրման առավելագույն ժամկետը' երկու տարի, և փոխհատուցվող գումարի առավելագույն չափը' նպատակ հետապնդելով դատավորի համար ապահովել սոցիալական երաշխիքներ: Հաշվի առնելով այն, որ սոցիալական երաշխիքների ապահովման անհրաժեշտությունն առկա Է դատավորի պաշտոնավարման ողջ ընթացքում' առաջարկում ենք փոխհատուցում տրամադրելու առավելագույն ժամկետը պայմանավորել այն ամբողջ ժամանակահատվածով, երբ դատավորը պաշտոնավարում Է մշտական բնակության վայրից դուրս: | Չի ընդունվել: | Դատավորին բնակարանի վարձի փոխհատուցման տրամադրման առավելագույն ժամկետ սահմանելը բխում է «Հայաստանի Հանրապետության դատական օրենսգիրք» սահմանադրական օրենքի 57-րդ հոդվածի 5-րդ մասից, համաձայն որի՝ Կառավարությունը սահմանում է ոչ միայն փոխհատուցման տրամադրման կարգը, այլև փոխհատուցման առավելագույն չափն ու ժամկետը: Վերոգրյալը վկայում է նաև այն մասին, որ փոխհատուցման առավելագույն չափի ու ժամկետի հետ կապված հարաբերությունների կարգավորումը օրենսգրքով վերապահված է գործադիր իշխանությանը, որը համապատասխան որոշումն ընդունելիս պետք է հաշվի առնի բյուջետային հնարավորությունները:  Ինչ վերաբերում է առավելագույնը երեք տարի ժամկետով փոխհատուցման տրամադրմանը, ապա նշված ժամկետը դիտարկվում է որպես այն ողջամիտ ժամկետը, որի ընթացքում իր մշտական բնակության վայրից դուրս պաշտոնի նշանակված դատավորն իր միջոցների հաշվին կարող է ապահովել իրեն տվյալ վայրում համապատասխան բնակարանով:  Հարկ է նկատել, որ Ազգային ժողովի պատգամավորի դեպքում փոխհատուցման տրամադրման առավելագույն ժամկետ չնախատեսելը պայմանավորված է այն հանգամանքով, որ Ազգային ժողովի պատգամավորի լիազորությունների ժամկետը սահմանափակված է Ազգային ժողովի լիազորությունների ժամկետով, հետևաբար Ազգային ժողովի պատգամավորին Երևան քաղաքում բնակարանի վարձին համարժեք փոխհատուցման տրամադրումը չի կարող գերազանցել հինգ տարի ժամանակահատվածը:  Բացի այդ, մաքսային ծառայողին այլ տարածաշրջանի մաքսային մարմին ծառայողական տեղափոխման հետ կապված բնակելի տարածք տրամադրելու, քննչական կոմիտեի ծառայողին այլ վայր ծառայության նշանակմամբ կամ ծառայության գործուղելիս բնակելի տարածությամբ ապահովելու և դատախազներին մշտական բնակության վայրից դուրս գործուղելիս բնակելի տարածությամբ ապահովելու հետ կապված հարաբերությունները կարգավորող Կառավարության որոշումներով փոխհատուցման տրամադրման առավելագույն ժամկետներ սահմանված չեն, քանի որ վերոնշյալ որոշումների ընդունման համար հիմք հանդիսացած համապատասխան օրենքներով փոխհատուցման տրամադրման ժամկետի սահմանման ուղղակի պահանջներ նախատեսված չեն: |